PATVIRTINTA

 Vilniaus rajono savivaldybės

 administracijos direktoriaus

 2022 m. kovo 15 d.

 įsakymu Nr. A27(1)-664

 Priedas Nr. 16

**Vilniaus rajono savivaldybės administracijos Riešės seniūnijos**

**2021 m. veiklos ataskaita**

1. **Vilniaus rajono savivaldybės administracijos Riešės seniūnijos 2021-tųjų metų ataskaita.**
	1. Seniūnijos trumpa charakteristika.

Seniūnija yra Vilniaus rajono savivaldybės administracijos filialas, veikiantis tam tikroje savivaldybės teritorijos dalyje.

Seniūnija savo veikloje vadovaujasi Lietuvos Respublikos Konstitucija ir kitais įstatymais, Vyriausybės nutarimais, savivaldybės tarybos veiklos reglamentu ir sprendimais, mero potvarkiais, administracijos nuostatais, administracijos direktoriaus įsakymais. Seniūnijos tikslas – skatinti ir plėtoti vietos savivaldą kaip demokratinės rajono raidos pagrindą, siekiant priartinti seniūnijos žmones prie valdžios bei gerinti gyvenimo kokybę seniūnijoje, kuriant sveiką, saugią ir švarią aplinką.

 Riešės seniūnija įsikūrusi į šiaurę nuo Vilniaus miesto, teritorijos plotas 7439 ha . Iš viso seniūnijoje yra 69 gyvenvietės. Pagrindinė gyvenvietė yra Didžioji Riešė. Čia yra seniūnijos centras su labiausiai išvystyta infrastruktūra. Gyvenvietė turi patogų susisiekimą su Vilniaus miestu. Gyvenamąją vietą Didžiosios Riešės kaime deklaruoja virš 2800 gyventojų, nors, seniūnijos skaičiavimais, faktiškai gyventojų skaičius ženkliai didesnis.

Riešės seniūnija priskiriama prie vidutinių seniūnijų Vilniaus rajone, ribojasi su Avižienių, Maišiagalos, Paberžės, Nemenčinės, taip pat Bezdonių seniūnija per upę Nerį ir su Vilniaus miestu.

Seniūnijos teritorijoje yra tokios švietimo įstaigos kaip Riešės Šv. Faustinos Kovalskos pagrindinė mokykla lenkų mokomąja kalba, Paberžės Šv. Stanislavo Kostkos gimnazijos Pikeliškių pagrindinio ugdymo skyrius lenkų mokomąja kalba, Eitminiškių gimnazijos Ąžulaukės pradinio ugdymo skyrius lietuvių mokomąja kalba, VšĮ Vilniaus Valdorfo Žalioji mokykla lietuvių mokomąja kalba. Seniūnijoje yra pašto skyrius Didžiosios Riešės kaime, Ažulaukės bei Pikeliškių bibliotekos, Riešės slaugos ir palaikomojo gydymo ligoninė Kalino kaime, Šv. Stanislovo bažnyčia Didžiojoje Riešėje.

Seniūnijoje veikia daug mažų individualinių įmonių, gyventojus aptarnauja vartotojų kooperatyvo ir privačios parduotuvės bei kioskai, didelis prekybos centras „Link Molėtų“, restoranai ,,HBH Vilnius“, ,,Mama Grill“, kaukazietiškos virtuvės restoranas „Araks“, Pikeliškių kaime sodyba „AV Rezidencija“ ir kitos kaimo turizmo sodybos. Pikeliškių kaime yra buvęs Juzefo Pilsudskio dvaras, kuris yra gražioje vietoje parke prie Žalesos ežero, jame dažnai lankosi turistai iš Lenkijos bei kitų valstybių. Taip pat seniūnijos teritorijoje yra viena iš seniausių ir gražiausių XVI a. istorinių vietų - Liubavo dvaro sodyba su dvaro malūnu. Raudondvario gyvenvietėje yra Raudondvario dvaro sodyba su unikaliu dvaro lobynu.

Trumpai pristatant Riešės seniūniją, negalima nepaminėti unikalaus menine prasme Europos Parko – Europos centro muziejaus po atviru dangumi, kuris įkurtas Joneikiškių gyvenvietėje.

 1.2. Seniūnijos gyventojų pokyčiai per metus

Riešės seniūnijos gyventojų skaičius 2021-tais, kaip ir per paskutinius keletą metų, ženkliai didėjo. Daugiausia seniūnijos teritorijoje savo gyvenamąją vietą deklaravo suaugę, darbingo amžiaus asmenys, jaunos šeimos.

|  |  |  |  |
| --- | --- | --- | --- |
| **Seniūnijos gyventojai pagal pagrindines amžiaus grupes** | **2020-tųjų metų skaičius** | **2021-tųjų metų skaičius** | **Pokytis (- +)** |
| **Gyventojų skaičius (iš viso)** | 7127 | 7403 | +276 |
| **Gyvenamąją vietą deklaravo:** |  |  |  |
| Iki 18 metų | 1506 | 1613 | +107 |
| 18-45 metų | 2677 | 2748 | +71 |
| 45-85 metų | 2851 | 2960 | +109 |
| Per 85 metų | 93 | 82 | -11 |
| **Darbingo amžiaus** | 4616 | 4580 | -36 |
| **Pensinio amžiaus** | 1044 | 1210 | +166 |
| **Vienišų asmenų** | 11 | 8 | -3 |
| **Vienišų nusenusių** | 11 | 8 | -3 |
| **Daugiau nei 75 m. amžiaus** | 493 | 530 | +37 |
| **Suaugusiųjų neįgaliųjų** | 37 | 60 | +37 |
| **Vaikų su negalia iki 18 m.** | 23 | 21 | -2 |
| **Darbingo amžiaus neįgaliųjų** | 62 | 60 | -2 |
| **Šeimų patiriančių socialinę atskirtį sk.** |  | 15 |  |
| **Gimė** | 45 | 60 | +15 |
| **Mirė** | 31 | 64 | +33 |
| **Seniūnijos mokyklose, darželiuose besimokančių skaičius:** |  |  |  |
| Šv. Faustinos Kovalskos pagr. mokykla | 175 | 172 | -3 |

 1.3. Seniūnija, jos darbuotojai, seniūnaitijos (įgyvendinti darbai per metus).

2021 m. seniūnijos personalą sudarė 18,75 pareigybių. Dirbo 18 darbuotojų, iš jų administracinį darbą dirbo 8 darbuotojai: 6 asmenys su aukštuoju išsilavinimu, 2 – spec. viduriniu.

Riešės seniūnijos administracinį darbą dirbo: seniūnas, vyr. raštvedė, inspektorė, vyresn. finansininkė, vyresn. specialistė žemės ūkio klausimais, vyresn. specialistė, socialinio darbo specialistė, specialistas. Kiti darbuotojai: kapinių prižiūrėtojas, 3 kiemsargiai, 2 valytojos, elektrikas ir 3 sargai.

Riešės seniūnija yra padalinta į 10 seniūnaitijų:

1. **Ažulaukės seniūnaitija** (Ažulaukės k., Žalesos k., Liubavo k., Kunos k., Čekiškių k., Kalniškių k., Barčialaukio vs., Medžiūniškių k., Girialaukio vs., Jauniškių k., Kermušinės k.), seniūnaitė Miroslava Naruševič.
2. **Skirgiškių seniūnaitija** (Skapiškės k., Skatelių k., Skirgiškių k., Bratoniškių k., Karveliškių k., Belozariškių k., Baltalaukio k., Joneikiškių k., Justiniškių k., Girialaukės k., Skridų k., Vabališkių k., Kermušiškių k.), seniūnaitė Rūta Stanulionienė.
3. **Pikeliškių seniūnaitija** (Pikeliškių k., Šaltoniškių k., Užuežerės k., Tarpežerės k., Verbiškių k. Miškinių k., Petručų vs., Stadališkių k., Mikulionių k.), seniūnaitė Valerija Lozovska.
4. **Purnuškių seniūnaitija** (Purnuškių k., Pranciškonių vs., Nemenčinėlės k., Varniškių k., Justiniškių vs., Bielazariškių k., Tarpučių vs., Vabališkių k.) seniūnaitis Kšištof Taraškevič.
5. **Didžiosios Riešės pirmoji seniūnaitija** (Didžiosios Riešės k. (Mokyklos, Riešės, Žvėrališkių, Rūtų, Rožių, Alyvų, Molėtų, Kooperatyvo, Verbų, Vieversių g.), Kalino k., Marijampolio k.,  Didžiųjų Gulbinų k.), seniūnaitė Janina Zapolska.
6. **Didžiosios Riešės antroji seniūnaitija** (Didžiosios Riešės Parko g., Žalioji g., Šiaurinė g., Kaštonų g., Mėtų g., Pavasario g., Akmenų g. Molėtų g.), seniūnaitis Stasys Mušeikis.
7. **Didžiosios Riešės „Miglės“ kvartalo pirmoji seniūnaitija** (Didžiosios Riešės Senoji g., Paukščių tako g., Miglės g., Kiparisų g., Ąžuolų g., Saturno g., Merkurijaus g., Gegužinės k., Kampinė g., Vakarų g., Indrajaus g.), seniūnaitis Danielius Bučinskas.
8. **Didžiosios Riešės „Miglės“ kvartalo antroji seniūnaitija** (Didžiosios Riešės Vanaginės g., Samanų g., Veneros., Lauko g., Lygumų g., Didžiųjų Gulbinų k., Vanaginės k.), seniūnaitis Anicetas Eigelis.
9. **Raudondvario seniūnaitija** (Raudondvario k., Jadvygiškių k., Pašilių k., Palaukinės k., Paežerių k., Dvariškių vs., Paraudondvarių k.), seniūnaitė Halina Gribovska.
10. **Užugriovio seniūnaitija** (Užugriovio k., Dvariškių k., Pašilių k., Gegliškių k., Paežerių k., Papikeliškės k., Palaukinės k., Naujakiemio k., Asiūklės k., Mikoliškių k., Miškodvario k., Čimbariškės k., Eitminų k., Žudiškių k., Tekliūnų k., Pamiškių k. ir Ryliškių k.), seniūnaitis Andžej Rakovski.

Seniūnaitijų teritorijose seniūnaičiai buvo aktyvūs, informavo gyventojus aktualiais klausimais, konsultavo telefonu, teikė pagalbą sprendžiant vietinės reikšmės problemas, tarpininkavo gyventojams seniūnijoje. Dėl karantino apribojimų 2021 metais praktiškai nebuvo seniūnaičių organizuojamų renginių, sueigos vyko nuotoliniu būdu.

 1.4. Viešųjų darbų programa (panaudotos lėšos, įdarbintų žmonių sk., įvykdyta veikla per metus).

Pagal 2021 metų viešųjų darbų ir užimtumo programas Riešės seniūnijai skirta 11000 Eur, panaudota 10967,32 Eur. iš valstybės biudžeto specialiosios tikslinės dotacijos savivaldybių biudžetams lėšų. Iš viso buvo įdarbinti 4 asmenys, kurie atliko laikino pobūdžio teritorijos tvarkymo darbus, t. y. visuomenės poreikiams pritaikytų teritorijų tvarkymas (atliekų surinkimas visuomenės poreikiams pritaikytose zonose, kelkraščiuose, šienavimas, sniego valymas, kapinių priežiūra ir kt.).

 1.5. Komunaliniai darbai (įgyvendinti darbai, panaudotos lėšos, svarbiausios problemos per metus).

Komunalinio ūkio darbams, prekėms ir paslaugoms 2021 metais panaudota 34253,03 Eur, iš jų medžių ir krūmų pjovimui ir tvarkymui – 6409,54 Eur., kapinių, visuomeninės paskirties teritorijų, parkų, šalikelių šienavimui, kapinių atliekų išvežimui – 23162,93 Eur., bešeimininkių gyvūnų gaudymui 1053,91 Eur., nuotekų, bešeimininkių atliekų išvežimui - 3214,47 Eur.

Toliau buvo tvarkomos įregistruotos visuomenės poreikiams skirtos teritorijos jas šienaujant, tvarkant menkaverčius krūmus, surenkant atliekas. Taip pat buvo pjaunami pavojingi medžiai, genėti kelių pakraščiai ir išvežami krūmai. Didelė dalis lėšų panaudota visuomenės poreikiams pritaikytų teritorijų priežiūrai bei šienavimui Pikeliškių, Didžiosios Riešės, Raudondvario, Ažulaukės ir kitose gyvenvietėse;

Nemaža dalis lėšų buvo panaudota atliekų iš Riešės kapinių ir bešeimininkių atliekų išvežimui, ypatingai prie sodininkų bendrijų teritorijų, kurių seniūnijos teritorijoje yra net 25.

Pagrindinės problemos 2021 metais – darbo jėgos karantino metu trūkumas, lėšų trūkumas vietinės reikšmės kelių, šalikelių, visuomeninės paskirties teritorijų tvarkymui.

Verta paminėti, kad Riešės seniūnijoje kaip vienoje iš priemiestinių seniūnijų sparčiai auga gyventojų skaičius ir atitinkamai komunalinių atliekų turėtojų skaičius, todėl nemažas iššūkis yra administruojant vietinę rinkliavą už komunalinių atliekų surinkimą iš atliekų turėtojų ir atliekų tvarkymo programa. Savalaikis rinkliavos turėtojų identifikavimas, apmokestinimas sumažina bešeimininkių atliekų kiekį. Svarbiausi rodikliai:

|  |  |  |  |
| --- | --- | --- | --- |
| **Dokumento pavadinimas** | **2020-tųjų metų dokumentų sk.** | **2021-tųjų metų dokumentų sk.** | **Pokytis (- +)** |
| Gauta ir įregistruota prašymų dėl lengvatų už atliekų tvarkymą skyrimo vienišiems, keliems pensinio amžiaus, neįgaliems kartu gyvenantiems asmenims | 191 | 187 | -4 |
| Gauta ir įregistruota prašymų dėl rinkliavos už atliekų tvarkymą panaikinimo negyvenantiems, nebaigtos statybos objektams | 39 | 30 | -9 |
| Gauta ir įregistruota prašymų dėl naujų mokėtojų ir objektų įtraukimo į atliekų tvarkymo programą | 93 | 177 | +84 |

 1.6. Visuomeninės paskirties teritorijų, poilsinių zonų, parkų ir kt., sutarčių dėl laikinų prekybos nuomos vietų (kioskai), prekybos aikštelių, prekybos ir paslaugų vietų ir kt. pokytis per metus:

|  |  |  |  |
| --- | --- | --- | --- |
| **Pavadinimas** | **2020-tųjų metų skaičius** | **2021-tųjų metų skaičius** | **Pokytis (- +)** |
| Visuomeninės paskirties teritorijos | 3 | 3 | 0 |
| Prekybos aikštelės | 3 | 3 | 0 |

2021 metais Vilniaus rajono savivaldybės pradėtas įgyvendinti Pikeliškių dvaro sodybos kraštovaizdžio sutvarkymo projektas, kuriam pasibaigus Pikeliškių dvaro sodyba taps patrauklesnė vietiniams gyventojams ir turistams.

1.7. Kelių priežiūra (įgyvendinti darbai, panaudotos lėšos, svarbiausios problemos per metus).

Kelių priežiūros darbams Riešės seniūnijoje panaudota 44853,97 Eur., iš kurių 39724,6 Eur. panaudota visų vietinės reikšmės kelių greideravimui, duobių lopymui, kitam paprastajam remontui, kelkraščių stiprinimui, avarinės būklės žvyrkelių atkarpų remontui, trapecinės formos greičio ribojimo kalneliui ir perėjai Molėtų g., horizontalaus ženklinimo atnaujinimui. 3295.31 Eur. panaudota kelio ženklų įsigijimui, suoliuko įrengimui, 1634,06 Eur. smėlio-druskos mišiniui ir papildomoms smėlio dėžėms., 200 Eur. Malūno g. dalies ekspertizei.

Visų vietinės reikšmės kelių, kurių bendras ilgis 159.094 km. Dalyje gatvių pavyko žymiai pagerinti dangos būklę, užtaisyti didžiausi kelio nelygumai, operuojant palyginus nedideliais ištekliais.

Papildomo Vilniaus rajono savivaldybės finansavimo vietinės reikšmės kelių tvarkymui dėka pavyko asfaltuoti dar 193 m. ilgio 4,5 m. pločio VL8293 Pamiškės g. Čimbariškių vs. 64945,32 Eur. sumai bei sutvarkyti itin blogos būklės su dideliu nuolydžiu Šypsenų g. D. Riešės k. įrengiant 15 cm. skaldos pagrindą 200 m. ilgio 10455,37 Eur. sumai.

Pagrindinės problemos, su kuriomis buvo susiduriama, tai dėl nepakankamo sluoksnio žvyro keliuose susiformuojančios duobės, nesuformuoti šlaitai, išteklių ir pajėgumų trūkumas visų kelių kelkraščių šienavimui, profiliavimui atkuriant sankasas. Dėl papildomo iš Vilniaus rajono savivaldybės biudžeto gauto finansavimo biudžetinių metų eigoje pavyko dalį problemų išspręsti, papildyti žvyru problemines vietas vietinės reikšmės keliuose.

1.8. Apšvietimo įrengimas/atnaujinimas

Riešės seniūnijos teritorijoje gatvių apšvietimo ūkiui išlaikyti ir prižiūrėti sunaudota – 38594.17 Eur. elektros energijai, 15605,65 elektros tinklų remontui ir einamajai priežiūrai.

2021 metais taip pat sėkmingai įgyvendinus viešojo pirkimo konkursus įrengtas gatvių apšvietimas Vilniaus r. sav., Riešės sen., Pranciškonių vs., Pranciškonių 7-oji g. – 9906,72 Eur., įrengtas gatvių apšvietimas Vilniaus r. sav., Riešės sen., Purnuškių k., Purnuškių g. – 10780,64 Eur. ir Skirgiškių g. apšvietimo I-asis etapas – 80298,58 Eur.

|  |  |  |
| --- | --- | --- |
| **Naujai įrengta apšvietimo tinklų atkarpa metrais** | **Atnaujinta apšvietimo stulpų (vnt.)** | **Naujai įrengtų apšvietimo stulpų (vnt.)** |
| Pranciškonių 7-oji g., Pranciškonių vs., Riešės sen., Vilniaus r. 326 metrų | ...... | 7 |
| Purnuškių g., Purnuškių k., Riešės sen., Vilniaus r. 282 metrų |  | 8 |
| Skirgiškių g. Skirgiškių k., Riešės sen., Vilniaus r. 2162 metrų |  | 66 |

1.9. Seniūnijos teikiamos viešosios paslaugos gyventojams (svarbiausia informacija, išduoti dokumentai per metus).

Sprendžiant įvairias problemas savo kompetencijos ribose seniūnija vykdo susirašinėjimą su kitomis įstaigomis bei gyventojais:

- išduoda įvairias pažymas gyventojams, patvirtinančias faktinę padėtį;

- priima iš gyventojų prašymus, pareiškimus ir skundus įvairiais klausimais ir nagrinėja juos savo kompetencijos ribose;

- leidžia įsakymus veiklos organizavimo klausimais;

- atlieka Notariato įstatyme ir Civiliniame kodekse numatytus notarinius veiksmus;

- organizuoja seniūnijai priskirtų bendro naudojimo teritorijų, kapinių, kelių, gatvių priežiūrą, bei gatvių ir kitų viešųjų vietų apšvietimą;

- organizuoja viešuosius ir visuomenei naudingus darbus;

- organizuoja socialinės paramos teikimą seniūnijos gyventojams;

- vykdo kitas pavestas seniūnijos veiklai priskirtas funkcijas.

|  |  |  |
| --- | --- | --- |
| **Dokumento pavadinimas** | **2020 - tųjų metų dokumentų skaičius** | **2021-tųjų metų dokumentų skaičius** |
| Leidimai laidoti | 152 | 186 |
| Charakteristikos, pažymos apie šeimos sudėtį | 65 | 66 |
| Deklaravo gyvenamąją vietą | 857 | 979 |
| Išregistruota | 18 | 38 |
| Išduota pažymų apie deklaruotą gyvenamąją vietą | 613 | 602 |
| Atlikta notarinių veiksmų | 18 | 23 |

1.10. Socialinis darbas (svarbiausia informacija, išmokos, dokumentai per metus).

Iš labdaros ir paramos fondo „Maisto bankas“ nemokamai gauta paskutinės dienos galiojimo 12558,52 Eur. vertės, apie 8716 kg. maisto produktų ir buvo aprūpinami vidutiniškai 60 gyventojų į mėnesį.

Pastoviai „Maisto bankas“ produktus gavo 237 gyventojai 6 kartus į metus.

Vykdant prevencinį socialinį darbą aplankyti vieniši, pagyvenę, neįgalūs asmenys, karantino metu dažnai bendrauta telefonu.

2021 m. buvo stengiamasi padėti visiškai nesavarankiškiems asmenims ar suaugusiems asmenims su negalia, kuriems reikalinga nuolatinė trumpalaikė ar ilgalaikė socialinė pagalba, tarpininkauta dėl 12 asmenų apgyvendinimo globos namuose, užpildyti būtini dokumentai.

|  |  |  |
| --- | --- | --- |
| **Išmokų pavadinimas** | **2020-taisiais metais išmokėta arba (ir) skaičius (Eur. arba (ir) sk.)** | **2021-aisiais metais išmokėta arba (ir) skaičius (Eur. arba (ir) sk.)** |
| Išmokos vaikams | Soc. paramos skyriaus informacija | 39 |
| Gauna nemokamą maitinimą | 57 vaikų | 30 vaikų |
| Vienkartinių pašalpų | 16 | 21 |
| Socialinių pašalpų | Soc. paramos skyriaus informacija | 8 |
| Laidojimo pašalpų | 81prašymai | 108 |
| Parama mokinių reikmenims įsigyti | Soc. paramos skyriaus informacija | 30 |
| **Iš viso:** |  | 236 |

|  |  |  |
| --- | --- | --- |
| **Dokumento pavadinimas** | **2020-tųjų metų dokumentų sk.** | **2021-ųjų metų dokumentų sk.** |
| Gauta ir registruota prašymų dėl vienkartinių pašalpų | 16 | 21 |
| Gauta ir registruota prašymų dėl mokinio reikmenų pirkimo ir nemokamo maitinimo | 57 | 30 |
| Gauta ir registruota prašymų dėl išmokų vaikui | 89 | 30 |
| Gauta ir registruota prašymų dėl socialinių paslaugų | 6 | 8 |
| Gauta ir registruota prašymų dėl socialinės pašalpos | 97 | 136 |
| Prašymai dėl maisto produktų | 322 | 245 |
| Gauta ir registruota prašymų dėl vienkartinės pašalpos | 16 | 21 |

1.11. Žemės ūkis (svarbiausia informacija, įgyvendinti darbai per metus).

2021 metais Riešės seniūnijoje uždeklaruota 1960 ha žemės ūkio naudmenų. Iš jų: 906,46 ha. javų, tame tarpe – 575,05 ha. kviečių. Užpildyta 15 pieno deklaracijų.

Užregistruota gyventojų ūkinių gyvūnų:

• vištų -3067;

• putpelių - 50;

• triušių - 85;

• kalakutų – 37;

• ančių - 32;

• žąsų – 41;

• bičių šeimų – 612.

Išduota pažymų dėl žemės ūkio veiklos - 7. Užregistruota jaunųjų ūkininkų iki 40-ies metų - 18. Stambiausi seniūnijos ūkininkai: Arūnas Čibiras – 402,99 ha., Ivanas Voitiulevičius – 297,16 ha., Andžej Rakovski – 184,58 ha., Michal Rakovski – 97,01 ha., Rima Matusevičienė – 96,84 ha.

|  |  |  |  |
| --- | --- | --- | --- |
| **Darbų pavadinimas** | **2020-tųjų metų skaičius** | **2021-ųjų metų skaičius** | **Pokytis (- +)** |
| Įbraižyti laukai | 1806 | 1683 | -123 |
| Plotas ha | 2037,50 | 1960 | -77,50 |
| Priimta paraiškų | 247 | 240 | -7 |
| Atnaujinta valdų | 268 | 261 | -7 |
| Naujai įregistruotų valdų | 15 | 9 | -6 |
| Išregistruotų valdų | 2 | 2 | 0 |

 1.12. Panaudotos KPPP lėšos (įgyvendinti darbai, tikslai, uždaviniai per metus).

2021 m. sėkmingai panaudotos Kelių priežiūros ir plėtros programai skirtos lėšos, iš viso 207 700 Eur. Nors lėšų gauta žymiai mažiau palyginus su 2020 metais, be to pastebimai padidėjo darbų kainos ir reikalavimai kai kuriems darbams, pavyko įgyvendinti dalį planuotų darbų:

* asfaltuota Pamiškės g., Užugriovio k. Čimbariškių s. VL 8293 kelio atkarpa (ilgis: 363m, dangos plotis 4,5 m);
* įrengtas 240 m. ilgio 1,2 m. pločio šaligatvis nuo Skirgiškių gyvenvietės pradžios iki autobusų žiedo Skirgiškių g., Skirgiškių k, kelio Nr. VL8265.
* įrengti 2 trapeciniai greičio ribojimo kalneliai Purnuškių gyvenvietėje, suremontuota 144 kv. m. asfalto vietinės reikšmės keliuose (duobių taisymas).
* panaudota 200 valandų vietinės reikšmės kelių ir gatvių su žvyro danga lyginimui ir profiliavimui.

Metų eigoje didžiausi numatyti darbai atlikti, nors daliai planuotų darbų pritrūko finansavimo.

1.13. Panaudotos Paramos, visuomenei naudingiems tikslams pasiekti, lėšos (įgyvendinti darbai seniūnijoje, pagrindinė informacija).

2021 metais gyventojai aktyviai dalyvavo programoje pagal 2012 m. vasario 23 d. Vilniaus rajono savivaldybės Tarybos  sprendimu Nr. T3-35 "Dėl susisiekimo komunikacijų statybos, rekonstravimo ir remonto, dalyvaujant fiziniams ir juridiniams asmenims" patvirtintą tvarkos aprašą. Dalyvaujant fiziniams bei juridiniams asmenims asfaltuota 220 m. ilgio Tilto g. Dvariškių vs. atkarpa 38074,4 Eur. sumai tiek pat prisidedant savivaldybei. Taip pat kreiptasi dėl kitų objektų (kelio asfaltavimo ir gatvių apšvietimo).

 1.14. Panaudotos vietos bendruomenių savivaldos programos lėšos (įgyvendinti darbai, tikslai, uždaviniai per metus).

2021 metais Riešės seniūnijos bendruomenių projektai tarp finansuojamų projektų nepateko.

1.15. Seniūnijoje įgyvendinti projektai per metus.

2021 m. buvo aktyviai bendradarbiaujama su Vilniaus rajono savivaldybės administracija dėl ugdymo įstaigų statybų, rekonstrukcijos projektų, dėl Pikeliškių dvaro parko, Raudondvario multifunkcinės sporto aikštelės ir kitų. Seniūnija 2021 metais vertino visuomenės poreikiams turimų sklypų panaudojimo galimybes bendruomenės interesams.

Per 2021 metus pavyko įgyvendinti Skirgiškių gyvenvietės pagrindinės gatvės apšvietimo projekto I-ąjį etapą bei apšvietimo projektus Purnuškių ir Pranciškonių gyvenvietėse.

Dėl karantino apribojimų praktiškai nebuvo viešųjų renginių ir akcijų.

1.16. Kultūros, socialinės, sporto, sveikatos įstaigos, bibliotekos, bažnyčios ir kt. (pagrindinė informacija, įgyvendinti darbai per metus).

Riešės seniūnijos teritorijoje yra dvi bibliotekos Ažulaukės ir Pikeliškių kaimuose, į kurias lankytojai ateina su malonumu. Ažulaukės biblioteka įsikūrusi atskiriame pastate, kurio naudingas plotas – 80,1 kv. m., yra atskiras kambarys nedideliems teminiams renginiams organizuoti. Pikeliškių biblioteka įsikūrusi buvusiame administraciniame pastate. Bibliotekos yra kompiuterizuotos, bet dėl karantino apribojimų lankytojai 2021 metais daugiausia aptarnauti nuotoliniu būdu. Bendrą tendenciją, tokią kaip skaitytojų ir skaitymo mažėjimą bibliotekų vadovės bandydavo pažaboti pravesdamos nemažai teminių parodų, konkursų bibliotekų lankytojams, taip skatindavo daugiau domėtis literatūra, skaityti, buvo organizuojami kompiuterinio raštingumo mokymai.

Didžiosios Riešės kaime yra Šv. Stanislovo bažnyčia su aktyvia religine bendruomene, kur pamaldos vyksta dviem kalbomis – lietuvių ir lenkų.

Riešės seniūnijos teritorijoje veikia Vilniaus rajono centrinės poliklinikos Riešės palaikomojo gydymo ir slaugos ligoninė, su kuria bendradarbiaujant seniūnijos socialinei darbuotojai pavyko labiausiai to reikalaujantiems, sveikatą praradusiems vietiniams gyventojams teikti slaugos paslaugas.

1.17. Bendruomenės, bendrijos (pagrindinė informacija, įgyvendinti darbai per metus).

2021 metais Riešės seniūnijos teritorijoje aktyviai veikė šios kaimo bendruomenės: Riešės bendruomenė, Trijų ežerų bendruomenė, Pikeliškių kaimo bendruomenė ir Skirgiškių gyventojų asociacija, taip pat Žodiškių kaimo bendruomenė. Aktyviai veikė gyvenamųjų kvartalų įsteigtos bendrijos, aktyviausios iš jų ir jungiančios daugiau gyventojų – „Miglės bendrija“, „Dvariškių centras“, „Paraudondvario alėja“, dvi Didžiųjų Gulbinų gyvenvietės bendruomenės. Taip pat buvo jaučiamas aktyvumas ir sodininkų bendrijose, kurių seniūnijos teritorijoje yra 25 ir kurios vis panašėja į nuolatinių gyventojų bendrijas.

Kaimo bendruomenės 2021 metais dėl karantino apribojimų kultūrinius, sporto renginius rengė pasyviau, bet teikė siūlymus dėl infrastruktūros gerinimo, aktyviai dalinosi idėjomis. Trijų ežerų bendruomenė rengė tradicinius šachmatų, paplūdimio tinklinio turnyrus.

1.18. Seniūnijos problemos (svarbiausi neįgyvendinti darbai, priežastys, poreikiai per metus).

Nepavyko įgyvendinti visų 2021 metų planuose numatytų pagal Kelių priežiūros ir plėtros programą planuotų darbų, kuriems pritrūko finansavimo. Palyginus su 2020 metais, jis buvo ženkliai mažesnis. Vis dar viena iš opiausių Riešės seniūnijos problemų – didelis kiekis vietinės reikšmės kelių su žvyro danga, kurie sudaro 2/3 visų kelių, nemažai kelių turi netinkamą žvyro arba netgi grunto dangą. 2021 metais blogesnių kelių žvyro dangos būklė buvo gerinama, vis dar aktuali problema – žvyro dangos keliai palei tankiai apgyvendintas teritorijas, keliai ir gatvės, kur aktyviai vyksta statybos. Taip pat opi problema Didžiosios Riešės gyventojams – nesaugūs valstybinio kelio Nr. 5210 Riešė – Bendoriai – Kalinas ruožai. Vienas ruožas nuo Molėtų plento iki Vilniaus miesto ribos kertantis Riešės upelį kapitališkai sutvarkytas 2021 metais, bet dar yra nesaugių ir nesutvarkytų šio kelio ruožų.

Riešės seniūnijoje, išskyrus kelių būklę, yra ir kitų spręstinų problemų. Seniūnijoje trūksta kultūros centro ar dirbtuvių, kur gyventojai neatlygintinai galėtų vystyti savo idėjas, norus, dalyvauti meninėje veikloje. Taip pat yra poreikis viešų poilsio zonų, tinkamai sutvarkytų parkų ir skverų.

Nuolat didėjant gyventojų skaičiui dar labiau aktuali nuo pradinio iki vidurinio, o labiausiai ikimokyklinio ugdymo įstaigų plėtra Riešės ir kaimyninių seniūnijų teritorijose.

2021 metais pradėtos Didžiosios Riešės lopšelio-darželio statybos. Aktyviai bendradarbiaudama tiek su Vilniaus rajono savivaldybe, tiek su statytojais seniūnija tikisi sėkmingo šio projekto įgyvendinimo. Taip pat su nekantrumu laukiame Riešės Šv. Faustino Kovalskos mokyklos rekonstrukcijos ir sporto salės statybos, kurios labai trūksta ne tik mokyklos bendruomenei, bet ir vietiniams gyventojams.

**2.Vilniaus rajono savivaldybės administracijos RIEŠĖS seniūnijos lėšų panaudojimas per 2021 metus.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Programos kodas** | **Programos tikslo kodas** | **Uždavinio kodas** | **Priemonės kodas** | **Priemonės pavadinimas** | **Rezultatai/****Vertinimo kriterijai** | **Savivaldybės biudžeto asignavimai** | **Iš viso** | **Pastabos** |
| **Iš savivaldybės biudžeto** | **Iš valstybės biudžeto specialiųjų tikslinių dotacijų** | **Iš biudžetinių įstaigų įmokų ir pajamų iš mokesčių dalies** | **Iš viso asignavimų** | **Kitos lėšos** |  |  |  |  |
|  |  |
|  |  |
|  | Skirtos lėšos 2021 m | Panaudotos lėšos 2021 m. | Skirtos lėšos 2021 m | Panaudotos lėšos 2021 m. | Skirtos lėšos 2021 m | Panaudotos lėšos 2021 m. | Skirtos lėšos 2021 m | Panaudotos lėšos 2021 m. | Skirtos lėšos 2021 m | Panaudotos lėšos 2021 m. | Skirtos lėšos 2021 m | Panaudotos lėšos 2021m. |  |
|  | Eur. | Eur. | Eur. | Eur. | Eur. | Eur. | Eur. | Eur. | Eur. | Eur. | Eur. | Eur. |  |
| **Ekonominio konkurencingumo didinimo programa (01)** |
| 01 | 02 | **Sudaryti palankias sąlygas investicijų pritraukimui į rajoną ir gyventojų verslumo plėtojimuisi** |  |  |
| 01 | 02 | 02 | **Parengti teritorijų planavimo ir kitus dokumentus, reikalingus rajono infrastruktūros išvystymui** |  |  |
| 01 | 02 | 02 | 02 | VVG projektai |  | 1452 | 1452 |  |  |  |  | 1452 | 1452 |  |  | 1452 | 1452 |  |  |  |
| **Švietimo kokybės ir prieinamumo gerinimo programa (02)** |
|  02 | 01 |  **Užtikrinti sklandų ugdymo procesą rajono ugdymo įstaigose** |
| 02 | 01 | 01 |  **Užtikrinti, kad rajono ugdymo įstaigų tinklas patenkintų gyventojų poreikius** |
| 02 | 01 | 01 | 18 | Socialinės apsaugos, kultūros, švietimo rėmimo fondas |  | 1000 | 1000 |  |  |  |  | 1000 | 1000 |  |  | 1000 | 1000 |  |

|  |  |  |
| --- | --- | --- |
| **Susisiekimo ir gatvių apšvietimo infrastruktūros gerinimo programa (03)** |  |  |
| 03 | 01 | **Plėtoti rajono gyventojams patogią ir saugią susisiekimo sistemą** |
| 03 | 01 | 01 | **Atlikti kasmetinius rajono kelių ir miestelių ir kaimų gatvių priežiūros darbus** |
|  |
| 03 | 01 | 01 | 02 | Kelių ir gatvių remontas VB2K19 |  |  |  | 65000 | 64945 |  |  | 65000 | 64945 |  |  | 65000 | 64945 |  |
| 03 | 01 | 03 | **Apšviesti rajono gyvenviečių gatves ir plėsti gatvių apšvietimo tinklus** |  |  |
| 03 | 01 | 03 | 01 | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijose | Apšviestos seniūnijos gatvės tamsiu paros metu (1. D. Riešės k. – Riešės, Molėtų, Parko, Žalioji, Žverališkių, Rožių, Rūtų, Mokyklos, , Koperatyvo, Kaštonų gatvės ir „Miglės“ kvartalas;2. Raudondvario k. – Liepų alėja;3. Pikeliškių k.- Dvaro, Pikeliškių, Naujoji, Beržų, Užupio gatvės;4. Ažulaukės k. – Tylioji, Nemenčinės, Ažulaukės, gatvės.5. Jadvygiškių k.- Jadvygiškių g.6. Pašilių k.– Pašilių g. 7. Kalino k.-Kalino g.8. Liubavo k.-Liubavo g9. Paežerių k.-Paežerių g10. Šaltoniškių k.-Šaltoniškių g.11. Purnuškių k.-Sodininkų ir Purnuškių gatvės.12. Skirgiškių k.-Skirgiškių g.13.Užugriovio k - Plačioji g 14.D.Gulbinų k.- Sėkmės g.15.Pranciškonių vs.-Pranciškonių 7-oji g .atkarpa ) | 155200 | 155186 |  |  |  |  | 155200 | 155186 |  |  | 155200 | 155186 |  |  |  |

|  |
| --- |
| **Valdymo programa (04)** |
| 04 | 01 | **Užtikrinti sklandų savivaldybės institucijų darbą** |
| 04 | 01 | 01 | **Sudaryti sąlygas Savivaldybės funkcijų vykdymui** |

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 04 | 01 | 01 | 04 | Seniūnijų darbo organizavimas |  Vykdoma nuolat | 179900 | 179696 | 2000 | 1960 | 400 | 295 | 182300 | 181951 |  |  | 182300 | 181951 |  |
| 04 | 01 | 01 | 04 | Seniūnijų darbo organizavimas, žemės ūkio funkcijoms vykdyti  | Vykdoma nuolat | 19700 | 19478 |  |  |  |  | 19700 | 19478 |  |  | 19700 | 19478 |  |
| 04 | 01 | 02 | **Įgyvendinti Savivaldybei teisės aktais priskirtas valstybines funkcijas** |
|  |  |  |  |

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 04 | 01 | 02 | 08 | Gyvenamosios vietos deklaravimas |  Vykdoma nuolat |  |  | 3150 | 3150 |  |  | 3150 | 3150 |  |  | 3150 | 3150 |  |
| **Saugios ir švarios gyvenamosios aplinkos kūrimo programa (05)** |
| 05 | 01 | **Užtikrinti gyventojams nepertraukiamą komunalinių paslaugų teikimą** |
| 05 | 01 | 01 | 15 | Miestų ir gyvenviečių tvarkymas |  | 115171 | 115171 |  |  |  |  | 115171 | 115171 |  |  | 115171 | 115171 |  |
| 05 | 01 | 01 | 18 | Agrarinė reforma, žemėtvarka, žemės kadastras, geodezija. |  |  |  |  |  | 450 | 450 | 450 | 450 |  |  | 450 | 450 |  |
| 05 | 01 | 02 | **Palaikyti rajone švarią aplinką** |

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 05 | 01 | 02 | 05 | Atliekų tvarkymas (bešeimininkių šiukšlių surinkimas ir išvežimas) seniūnijose | Išvežtos biologiškiai suirančias atliekas iš kapinių.  | 11000 | 11000 |  |  |  |  | 11000 | 11000 |  |  | 11000 | 11000 |  |

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 05 | 01 | 02 | 06 | Viešųjų erdvių (kapinių, poilsio zonų ir pan.) tvarkymas seniūnijose | Seniūnijai priklausan-čių kelių priežiūra: greideravimas., sniego valymas esant porei-kiui; nupjauti avariniai medžiai seniūnijos teritorijoje; parkų D.Riešės,Pikeliškių ir Raudondavrio kaimuose sutvarkyta teritorija, šaligatvių šienavimas, gyvūnų gaudymas. | 161100 | 159356 |  |  |  |  | 161000 | 159356 |  |  | 161100 | 159356 |  |
| **Socialinės atskirties mažinimo programa (08)** |
| 08 | 01 | **Didinti socialiai remtinų asmenų integraciją į visuomenę ir mažinti socialinę atskirtį** |
| 08 | 01 | 01 | **Teikti socialinę paramą** |

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 08 | 01 | 01 | 01 | Piniginės socialinės paramos teikimas, išmokant pašalpas ir kompensacijas | Vykdoma nuolat | 33300 | 32967 |  |  |  |  | 33300 | 32967 |  |  | 33300 | 32967 |  |
| 08 | 01 | 01 | 05 | Žemės ūkio ir stichinių nelaimių rėmimo fondas |  | 7400 | 7400 | 300 | 300 |  |  | 7700 | 7700 |  |  | 7700 | 7700 |  |
| 08 | 01 | 01 | 17 | Socialinio būsto statyba ,remontas ir renovacija |  | 10684 | 10684 |  |  |  |  | 10684 | 10684 |  |  | 10684 | 10684 |  |

|  |  |  |  |
| --- | --- | --- | --- |
| 08 | 01 | 04 | **Padėti bedarbiams grįžti į darbo rinką** |

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 08 | 01 | 04 | 01 | Užimtumo didinimo programos vykdymas | Laikino pobūdžio teritorijos tvarkymo darbai. Darbo ieškančių asmenų skaičiaus mažinimas. |  |  | 11000 | 10967 |  |  | 11000 | 10967 |  |  | 11000 | 10967 |  |

Seniūnas Valdemar Rynkevič

Vyresnioji finansininkė Teresa Taraškevič